Modalen

**Modalen** er en kommune i Vestland. Den grenser i nord mot Høyanger, i øst mot Vik, i sør mot Vaksdal og i vest mot Alver og Masfjorden. 

Modalen er Norges nest minste kommune målt i antall innbyggere, kun Utsira har færre. Kommunen har store inntekter fra vannkraft og er også en stor eksportør av sand fra de mange sandtakene i dalen. Dalen fikk veiforbindelse først i 1976, da det i forbindelse med BKKs store vannkraftutbygging ble bygget tunnel fra Eksingedalen. Siden er dalen blitt veifast også mot nabokommunen Alver.

## Geografi
Kommunen strekker seg fra sjøen langs Mofjorden, Moelva og Steinslandsvatnet oppover via Stølsdalen og Norddalen til høyfjellet i Stølsheimen. Det høyeste punktet er Runderabben 1289,4 moh. på grensa mot Høyanger kommune i nord.

De to mest folkerike plassene i Modalen er Mo og Øvre Helland. Mo er sentrum i Modalen og her står blant annet Mo Skule, kommunehuset og Bryggjeslottet. På Øvre Helland står et boligfelt og en matvarebutikk, i tillegg er det her Uni Micro holdt hovedkontor, før de flyttet ned i det nye kommunehuset på Mo.

## Politikk
Modalen var i mange år den eneste kommunen i Norge som praktiserte flertallsvalg med hjemmel i kapittel 12 i valgloven. Ved kommunestyrevalget i 2003 ble det imidlertid stilt tre bygdelister: Solrenningslista, Vandringslista og Samlingslista for Modalen. Solrenningslista fikk fem mandater, Samlingslista fikk åtte og Vandringslista ingen.

Ved kommunestyrevalget i 2007 ble det bare stilt to bygdelister: Solrenningslista og Samlingslista for Modalen. Ved det valget fikk Solrenningslista åtte mandater mens Samlingslista fikk fem.

Ved kommunestyrevalget i 2011 fikk Samlingslista syv mandater og Solrenningslista seks mandater. Valgdeltagelsen har vist en markant økning etter overgangen til listevalg.

Knut Moe fra Samlingslista var ordfører fra 2003 til 2015. 

Ved kommunestyrevalget 2015 vant Solrenningslista valget for første gang med knapp margin, og listetopp Tom Kristian Thorsen ble ny ordfører. Solrenningslista fikk da 7 mandater, mens Samlingslista fikk 6. 

Etter kommunestyrevalget i 2019 ble Kjetil Eikefet fra Samlingslista ordfører i kommunen.

Ved kommunestyrevalget 2023 ble Samlingslista nok en gang størst, men med bare én stemmes overvekt. Linda Neset overtok som ordfører.

## Historie
Gamle tradisjoner og samarbeidsformer knyttet til disse holdt seg lenge i Modalaen. 

DS «Oster», kjent fra Ivar Medaas' «Dar kjem dampen», ble bygget i 1908 for å komme gjennom isen på Mofjorden og inn til kommunesenteret Mo om vinteren før dalen hadde vei.

Kommunen ble skilt ut fra Hosanger kommune 1. januar 1910.

## Tusenårssted
Kommunens tusenårssted er Mo kyrkje og området den står på, hvor det har stått kirker tilbake til rundt 1150–1200. Kirken som står der i dag, ble bygget i 1883. 

## Demografisk utvikling
Per 1. november 1970 var det 290&nbsp;registrerte innbyggere i Modalen. Per 2021 var det 378&nbsp;registrerte innbyggere i 4629 Modalen.

Tabellen nedenfor viser folkemengde per 1. januar i Modalen over tid. Tabellen ble utarbeidet per 2009; tallene for 2010–2030 er framskrevet:

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:700 height:600
PlotArea   = left:50 bottom:50 top:30 right:30
DateFormat = x.y
Period     = from:0 till:1
TimeAxis   = orientation:vertical
AlignBars  = justify
ScaleMajor = gridcolor:darkgrey increment:1 start:0
ScaleMinor = gridcolor:lightgrey increment:10 start:0
BackgroundColors = canvas:sfondo

BarData=
  bar:1769 text:1769
  bar:1801 text:1801
  bar:1815 text:1815
  bar:1825 text:1825
  bar:1835 text:1835
  bar:1845 text:1845
  bar:1855 text:1855
  bar:1865 text:1865
  bar:1875 text:1875
  bar:1890 text:1890
  bar:1900 text:1900
  bar:1910 text:1910
  bar:1920 text:1920
  bar:1930 text:1930
  bar:1946 text:1946
  bar:1950 text:1950
  bar:1960 text:1960
  bar:1970 text:1970
  bar:1980 text:1980
  bar:1990 text:1990
  bar:2001 text:2001
  bar:2010 text:2010
  bar:2020 text:2020
  bar:2030 text:2030

PlotData=
  color:barra width:24 align:left
  bar:1769 from:0 till: 0.267
  bar:1801 from:0 till: 0.313
  bar:1815 from:0 till: 0.333
  bar:1825 from:0 till: 0.386
  bar:1835 from:0 till: 0.418
  bar:1845 from:0 till: 0.454
  bar:1855 from:0 till: 0.501
  bar:1865 from:0 till: 0.532
  bar:1875 from:0 till: 0.558
  bar:1890 from:0 till: 0.581
  bar:1900 from:0 till: 0.586
  bar:1910 from:0 till: 0.558
  bar:1920 from:0 till: 0.530
  bar:1930 from:0 till: 0.496
  bar:1946 from:0 till: 0.484
  bar:1950 from:0 till: 0.426
  bar:1960 from:0 till: 0.361
  bar:1970 from:0 till: 0.290
  bar:1980 from:0 till: 0.325
  bar:1990 from:0 till: 0.328
  bar:2001 from:0 till: 0.347
  bar:2010 from:0 till: 0.355
  bar:2020 from:0 till: 0.353
  bar:2030 from:0 till: 0.355

TextData=
  fontsize:S pos:(40,20)
  text: Tallene er hentet fra Statistisk sentralbyrå.


## Bildegalleri

Fil:Mo Hordaland.JPG|Fra bryggen i Mo
Fil:Mostraum.jpg|Mostraumen sett fra luften
Fil:Modalen rådhus I.jpg|Modalen rådhus
Fil:Olav Nygard - minnesmerke I.jpg|I kommunesenteret Mo står et minnesmerke over Olav Nygard.


## Referanser




## Eksterne lenker
* 
* 
*  CNN/Time – artikkel om Modalen
*  SSB: Befolkningsprofil for Modalen